Zápis z VČS zo dňa 23. 3. 2025 na UVLF v Košiciach

1. **Otvorenie** – schôdzu otvoril predseda Michal Šimko a odovzdal vedenie schôdze tajomníkovi Jaroslavovi Gasperovi

2. Tajomník navrhol program schôdze, ktorý bol jednomyseľne schválený. Do **mandátovej komisie** boli navrhnutí a schválení Dušan Dudjak, Milan Tóth a Eva Chovancová. Do **návrhovej komisie** boli navrhnutí a schválení Gabi KOmínek, Pavol Krupár a Peter Lacko. Za zapisovateľa bol schválený Ing. J. Gasper.

3. **Hodnotiaca správa za rok 2024** – predniesol tajomník J. Gasper

4. **Správu o hospodárení a za rok 2024 a návrh rozpočtu na rok 2025** predniesol p. Št. Molnár.

5. **Správu RK** prečítal jej predseda Peter Jurdák

6. **Objednávanie liečiv** – informoval tajomník J. Gasper o objednávaných liečivách, tiež o ich účinku na klieštika.

7. **Plánovanie nákupu techn. prostriedkov** – výklad podal tajomník ZO AVS KE o možnosti a podmienkach nákupu techn. prostriedkov a ich preplácaní.

8. **Diskusia**

*Marek* – či sa nedá niekde dať vyrobiť MS z vlastného vosku.  
*Bobovčák* – tu na východe v Michalovciach je výrobca MS, ktorý vám vyrobí MS z vlastného vosku   
*Húžvar* – vie, že nebudeme robiť zájazd do Kodane na Apimondiu, ale máme dať vedieť ak niekto bude robiť zájazd  
*M. Šimko* – informoval že je tam drahé ubytovanie  
*E. Grega* – o výrobe MS z vlastného vosku v Poľsku. Majú autokláv, kde vyvinú teplotu až 145°C  
*Gábor* – o nákupe matiek , sused kúpil Ta , odchovali od nej dcéry a tie dcéry boli úplne nevhodné do ich oblasti, kúpou matiek sa prenášajú choroby, naše včely sú najlepšie na svete a dovážame matky z Rakúska a z kde – kadiaľ.  
*Gasper* – súhlasím s názorom p. Gábora, najlepšie matky sú domáce. Tiež popísal prípad o dovoze dvoch včelstiev vo varré úľoch na včelnicu z iného chovu a včely ich vyrabovali a mal potom problém s klieštikom aj vírusmi. Takže už verí tomu, že si treba dávať pozor akého suseda máte včelára, či ošetruje správne a či nedonesie nejaké matky a včelstvá z hocikadiaľ.  
*Špilovský -* sa opýtal či máme niečo nové o sršňovi ázijskom.   
*J. Gasper* – informoval, že sa zase našla jedna živá samička pri Prievidzi, o likvidovaní hniezda Vespa Velutina minulý rok v Palárikove, o nezvládnutí šírenia sršňa vo Francúzsku o monitorovaní sršňa selekčnými pascami.  
*D. Dudjak* – v Ostrave bol na prednáške o sršňovi a je pravda, že Francúzi nezvládli príchod sršňa ázijského do Európy. .   
*Olejňák* – tvrdí, že v BZ v KE mali chyteného ázijského sršňa, že to nahlásili na RVPS ale nikto sa nedostavil.   
*Gasper* – na budúce to dajte mne vedieť, že máte podozrenie na sršňa ázijského.  
*Dudjak* – stále tí istý ľudia chodia na akcie. Ako sa máme spoznať?, s tými staršími sa poznáme ale s mladšími už nie. Tiež veľa krát sa kritizuje, že treba tamto a hento ale tú byrokraciu nevymýšľa tajomník, je to požiadavka PPA a MP SR a EÚ. Mali sme teraz prestávku a už po prestávke nás ostalo v sále cca 100 ľudí. O objednávaní časopisov- málo ľudí si objednáva časopisy.   
*Gasper* – o e-mailoch. Bude posielať už len e-maily, tým čo majú e-mailové adresy a nemusia už odobrovať poštu. O hádzaní e-mailov s koncovkou azet.sk, centrum.sk do spamov a hromadnej pošty. Tí čo nemajú e-maily, majú zase o niečo menej informácií. *Dusko* – videl na nete na videu letáč, ktorý umožňuje trúdom vyletieť z úľa ale naspäť do úľa sa už nedostanú. Aký máme na to názor.  
*Gasper* – videl som to video. Nevie ani on načo je to dobré. Najprv by nam mali vysvetliť, načo je to dobré to zariadenie. Asi je to dobré pre tých, ktorí si myslia, že trúdy sú darmožráče. Pripomenul prítomným aby odovzdali objednávky na lieky, na kúpu techn predmetov a aby si prevzali zaplatený Ekopol. Sl. Fekete predáva včely, ak by mal niekto záujem.  
*Gábor* – predá celú včelnicu aj so včelami. Na Girbesi v KE  
*Grega* – včelnica v Girbesi p. Gábora nie je na predaj. Môže predať včely ale miesto nie, to patrí lesom.  
*Darila* – kde bude včelárska nedeľa?  
*Gasper* – o tom rozhodne výbor  
*Komínek* – navrhuje, aby sme dali vyrobiť kravaty s nápisom AVS, aby sme mali nejakú reklamu našej organizácie.

9. **Správa mandátovej komisie** - predniesol jej predseda Ing. *Dudjak* – podpísaných je 149 členov, je to viac ako 20 % všetkých členov, takže sme uznášaniaschopní.

10. **Návrh na uznesenie** predniesol jej predseda G. Komínek. Uznesenie bolo schválené.

9. Predseda **ukončil schôdzu**

Zapísal tajomník Ing. Jaroslav Gasper, PhD.